**ΠΑΡΑΔΕΙΓΜΑΤΑ ΕΡΓΑΣΙΩΝ ΝΕΥΡΟΨΥΧΟΛΟΓΙΑΣ**

Τα παρακάτω αποσπάσματα προέρχονται από διαφορετικές εργασίες παρελθόντων εξαμήνων (με τη γραμματοσειρά και μορφοποίηση των συγγραφέων) και παρατίθενται ως παραδείγματα συνηθισμένων λαθών. Δεν παρέχονται αναγνωριστικές πληροφορίες των συγγραφέων.

ΠΑΡΑΔΕΙΓΜΑ 1

**ΤΙΤΛΟΣ ΑΡΘΡΟΥ: «Η Νευροψυχολογία κατά τον COVID-19: Γνωσιακές και Ψυχικές Επιπτώσεις»**

**Πρωτότυπος τίτλος άρθρου:** Bailey E. K., Steward K. A., VandenBussche J., Kamper J. E., Mahoney E. J., and Duchnick J. J. (2021). Neuropsychology of COVID-19: Anticipated Cognitive and Mental Health Issues. Journal of American Psychology Association, vol.35(4), pp. 335-351.

**Παραπομπή** αντί για πρωτότυπος τίτλος άρθρου. Βλ. παρακάτω την παραπομπή σύμφωνα με την ΑΡΑ, αλλά και διόρθωση στοιχείων του άρθρου. Μην κεντράρετε την παραπομπή.

**Παραπομπή**:

Bailey, E. K., Steward, K. A., VandenBussche Jantz, A. B., Kamper, J. E., Mahoney, E. J., & Duchnick, J. J. (2021). Neuropsychology of COVID-19: Anticipated cognitive and mental health outcomes. *Neuropsychology*, *35*(4), 335.

Το επιλεχθέν προς ανάλυση άρθρο φέρει τον τίτλο, «Neuropsychology of COVID-19: Anticipated Cognitive and Mental Health Outcomes». Η δημοσίευσή του έχει πραγματοποιηθεί από το ακαδημαϊκό περιοδικό της American Psychological Association, τόμος 35, Νο. 4, σελ. 335-351, τον Μάιο του 2021. Συγγραφείς του είναι οι εξής, Bailey E., Steward K., Jantz A. B., Kamper J., Mahoney E., and Duchnick J., στην Αμερική.

Η παραπάνω παράγραφος, με την οποία η συγγραφέας αρχίζει το κείμενο, είναι περιττή διότι οι πληροφορίες αυτές περιέχονται στην παραπομπή της πρώτης σελίδας. Επιπλέον, υπάρχει λάθος τόσο στην παραπομπή όσο και στο κείμενο: δεν δίνεται το «ακαδημαϊκό περιοδικό» με τον τίτλο του, όπως απαιτείται, αλλά μόνο με τον εκδοτικό οίκο (American Psychological Association). Στην παραπομπή βάζουμε το όνομα του περιοδικού και όχι του εκδοτικού οίκου.

Εσοχή παραγράφων σύμφωνα με την ΑΡΑ. Προσοχή στη μορφοποίηση γενικά.

ΠΑΡΑΔΕΙΓΜΑ 2

**Προαιρετική εργασία για τη Νευροψυχολογία I**

**Τίτλος άρθρου : Η νευροψυχολογία της σχολικής θυματοποίησης : Ερευνητικά ευρήματα σχετικά με τις επιπτώσεις της θυματοποιητικής εμπειρίας στη διαμόρφωση του εγκεφάλου.**

<http://ojs.lib.uth.gr/index.php/tovima/article/view/257/198>

Παραπομπή APA Αυτός ο προσδιορισμός είναι περιττός διότι μόνο τέτοιου είδους παραπομπές χρησιμοποιούμε. Επιπλέον, η παραπομπή δεν δίνεται με τη μορφή ΑΡΑ.

Χρησιμοποιούμε μαύρο χρώμα στο κείμενο.

### Ανδρέου Ελένη, *Η νευροψυχολογία της σχολικής θυματοποίησης: Ερευνητικά ευρήματα σχε¬τικά με τις επιπτώσεις της θυματοποιητικής εμπειρίας στη διαμόρφωση του εγκεφάλου(2009). Το Βήμα των Κοινωνικών Επιστημών, Τόμος 14, αριθμός 54*.

Η επιλογή του άρθρου είναι ακατάλληλη, διότι η πηγή είναι ένα περιοδικό της εφημερίδας Το Βήμα και όχι ένα επιστημονικό περιοδικό. Με τον όρο «επιστημονικό περιοδικό» εννοούμε ένα περιοδικό που δημοσιεύει άρθρα μετά από κρίση (peer-reviewed), δηλαδή μετά από έλεγχο και αποδοχή από επιστήμονες με δημοσιεύσεις στο πεδίο του άρθρου. Τα επιστημονικά άρθρα είναι είτε πρωτότυπες έρευνες είτε βιβλιογραφικές ανασκοπήσεις ενός θέματος, οι οποίες ακολουθούν συγκεκριμένα αυστηρά προσδιορισμένα κριτήρια.

Παρεμπιπτόντως, η συγκεκριμένη συγγραφέας έχει γράψει πολλά και ενδιαφέροντα επιστημονικά άρθρα, όπως το παρακάτω, που ωστόσο δεν εμπίπτει στη θεματολογία του μαθήματος:

Andreou, E., Roussi‐Vergou, C., Didaskalou, E., & Skrzypiec, G. (2020). School bullying, subjective well‐being, and resilience. *Psychology in the Schools*, *57*(8), 1193-1207.

Η εναρκτήρια παράγραφος δεν αντιστοιχεί στον τρόπο συγγραφής που θα πρέπει να αναπτύξετε.

Το παρόν άρθρο πραγματεύεται τις επιπτώσεις της θυματοποίησης στη διαμόρφωση του εγκεφάλου. Δεν πρόκειται για μια ανάλυση θεωρητική, μα εμπειρική και ερευνητικά τεκμηριωμένη. Τονίζουμε ότι η μελέτη αφορά το σχολικό περιβάλλον, όπου συναντώνται τρείς μορφές θυματοποίησης : σωματική, λεκτική και ψυχολογική. Κοινό μεταξύ των τριών είναι τα αρνητικά συναισθήματα που έπονται, τα αισθήματα κατωτερότητας και ματαιότητας. Ανάλογα τη περίπτωση αλλά και τη συχνότητα των αρνητικών σκέψεων, το άτομο μπορεί να οδηγηθεί σε *μετατραυματικό στρες.* Πριν από αυτό τον ορισμό , ίσχυε ο παλιός ευρωπαϊκός της τραυματικής νεύρωσης. Αυτός συζητήθηκε κατά τον Πρώτο παγκόσμιο πόλεμο, όταν προσπαθούσαν να εξετάσουν τους βετεράνους του Βιετνάμ. Αργότερα βέβαια, χρησιμοποιήθηκε ο ίδιος ορισμός και για φυσικές καταστροφές αλλά και λοιπά φαινόμενα που επιφέρουν έντονη φόρτιση.

ΠΑΡΑΔΕΙΓΜΑ 3

Δεν χρειάζεται να δώσετε τον τίτλο του άρθρου χωριστά από την παραπομπή του. Μπορείτε, ωστόσο, να δώσετε έναν ελληνικό τίτλο στην εργασία σας.

Τίτλος Άρθρου: “Tau PET patterns mirror clinical and neuroanatomical variability in Alzheimer’s disease”

Rik Ossenkoppele, D. R. (2016, March 8). Tau PET patterns mirror clinical and neuroanatomical variability in Alzheimer’s disease. *Brain-A Journal Of Neurology*, σσ. 1551-1567. Ανάκτηση από https://academic.oup.com/brain/article/139/5/1551/2468725

Η παραπομπή δεν είναι γραμμένη σωστά και είναι ελλιπής. Ο όρος ανάκτηση δεν χρειάζεται για επιστημονικά άρθρα αλλά μόνο για πληροφορίες από ιστοσελίδες, που εσείς δεν θα χρησιμοποιήσετε. Μπορείτε, όμως να προσθέσετε τη «διεύθυνση» του άρθρου (https://...) χωρίς τον όρο ανάκτηση. Ο παρακάτω τρόπος είναι ο σωστός:

Ossenkoppele, R., Schonhaut, D. R., Schöll, M., Lockhart, S. N., Ayakta, N., Baker, S. L., ... & Rabinovici, G. D. (2016). Tau PET patterns mirror clinical and neuroanatomical variability in Alzheimer’s disease. *Brain*, *139*(5), 1551-1567.

…….

***ΣΥΜΠΕΡΑΣΜΑΤΑ:***

Μέσα από την ανάλυση της προαναφερόμενης επιστημονικής έρευνας είναι πλέον γνωστό ότι οι επιπτώσεις της νόσου του Alzheimer διαφέρει από άτομο σε άτομο και από ηλικία σε ηλικία. Η υπόθεση ότι το αμυλοειδούς-β είναι υπεύθυνο για τις διαταραχές μεταβολισμού της γλυκόζης επιβεβαιώνεται. Τα αποτελέσματα της έρευνας υποδηλώνουν ότι η συσσώρευση της παθολογίας tau, όπως φαίνεται μέσα από τη χρήση PET, σε έναν ανθρώπινο εγκέφαλο συνδέεται στενά με πρότυπα νευροεκφυλισμού και κλινικές εκδηλώσεις της νόσου του Alzheimer. Επομένως, είμαστε πλέον σε θέση να κατανοήσουμε πως μέσω της ανέλιξης των σύγχρονων τεχνολογικών μεθόδων που χρησιμοποιούνται για την εγκεφαλική απεικόνιση, όπως είναι το PET, μας δίνεται η ευκαιρία να αντιληφθούμε ακόμα καλύτερα τον τρόπο λειτουργίας του εγκεφάλου υπό συνθήκες μίας νόσου.

Με επισήμανση: …το β αμυλοειδές…

Η συμπερασματική παράγραφος, αν και επαρκής, θα μπορούσε να είναι γραμμένη με πιο ξεκάθαρο τρόπο, που δείχνει πως ίσως η συγγραφέας να μην επεξεργάστηκε τις πληροφορίες σε βάθος. Η τελευταία πρόταση είναι πολύ γενική για να μεταφέρει πιο σαφείς πληροφορίες.

Προσοχή στις γραμματοσειρές: εδώ έχουμε Times New Roman (14), Callibri (11) και Times New Roman (12 & 11). Χρησιμοποιείστε μόνο μία, όπως Times New Roman (12).

ΠΑΡΑΔΕΙΓΜΑ 4

Η εργασία πρέπει να έχει τίτλο και όχι απλώς θέμα (οπτική παραμέληση).

Το κείμενο είναι γενικό και πληροφοριακό, δεν είναι γραμμένο με επιστημονικά ορθό τρόπο και περιέχει ανακρίβειες. Δεν είναι σαφές ότι προέρχεται από επιστημονικό άρθρο. Τα τμήματα με επισήμανση καταδεικνύουν τα παραπάνω.

**ΕΡΓΑΣΙΑ ΟΠΤΙΚΗΣ ΧΩΡΙΚΗΣ ΠΑΡΑΜΕΛΗΣΗΣ**

Η εργασία αυτή έχει ως στόχο να διερευνήσει κάποιες πτυχές τις διαταραχής της παραμέλησης, που έχει συμμετρικά και μη συμμετρικά ερεθίσματα στην ακοή και όραση. Η οπτική χωρική παραμέληση αφορά την οπτική αντίληψη συμμετρίας. Η οπτική διαταραχή δεν κάνει κοινωνικές και πολίτικες διακρίσεις καθώς προσβάλει βρέφη, παιδιά και ηλικιωμένους κάθε τάξης. Είναι λοιπόν μια διαταραχή που οφειλεται από τον βρεγματικό λοβό του δεξιού ημισφαίριου. Ο εγκέφαλος έχει δυο ημισφαίρια που συνδέονται μεταξύ τους με το μεσολόβιο, το οποίο συμβάλλει στην μεταφορά πληροφοριών από και προς τα δυο ημισφαίρια. Τα δυο ημισφαίρια δεν επιτελούν τις ιδίες λειτουργίες, ως αποτέλεσμα η βλάβη κάποιου τμήματος του ημισφαίριου να προκαλεί διαφορετικές βλάβες, εκτελεστικής και λειτουργικής διαταραχής. Για παράδειγμα η αριστερή πλευρά του εγκέφαλου να είναι υπεύθυνη για ομιλητικές και λειτουργικές ικανότητες ενώ το δεξιό τμήμα του να είναι υπεύθυνο για γνωστικές δεξιότητες, όπως είναι η συνδυαστική και συλλογιστική ικανότητα.

Καταλαβαίνουμε λοιπόν, ότι η διαταραχή αυτή αφορά το δεξιό μέρος του εγκέφαλου, το οποίο ελέγχει τις δεξιότητες του αριστερού τμήματος του σώματος. Ο ασθενής που έχει προσβληθεί από αυτήν την διαταραχή αδυνατεί να να παρατηρήσει αντικείμενα που βρίσκονται στα αριστερά του. Επηρεάζεται όχι μόνο η αίσθηση της όρασης, αλλά και της αφής, ακόμη και η μνήμη. Η αντίληψη της συμμετρίας στους ανθρώπου γίνετε γρηγορά και χωρίς ιδιαίτερη ακρίβεια. Η αναγνώριση της παραμέλησης είναι εμφανείς από τα πρώιμα στάδια ενός βρέφους ,καθώς από την ηλικία των τεσσάρων μηνών τα βρέφη είναι ικανά να αναγνωρίσουν και να ξεχωρίσουν το είδος της κατοπτρικής συμμετρίας ως προς το κάθετο άξονα. Αυτό θα μπορούσε να σημαίνει ότι η αντίληψη της συμμετρίας είναι έμφυτη η μαθαίνετε πολύ γρηγορά αποτελεί προϊόν ωρίμανσης η εμπειρίας αφού εμφανίζεται αργότερα σε μεγαλύτερες ηλικίες.

…

Θεραπείες για τα άτομα με μονόπλευρη χωρική παραμέληση είναι το το άτομο να έχει επίγνωση  του επικοινωνιακού προβλήματος προκειμένου να επισκεφθεί έναν λογοπαθολόγο, έναν επαγγελματία εκπαιδευμένο να δουλεύει με άτομα που παρουσιάζουν επικοινωνιακές διαταραχές. Ο λογοπαθολόγος θα δουλέψει με το άτομο και θα αναπτύξει ένα πρόγραμμα θεραπείας, σχεδιασμένο να βελτιώνει τις γνωστικές-επικοινωνιακές ικανότητές του.

​

Η συγγραφέας χρησιμοποιεί διαφορετικές γραμματοσειρές και μεγέθη στο ίδιο κείμενο, που δείχνουν στον αναγνώστη προχειρότητα στη συγγραφή της.

**ΑΡΘΡΟ**

* Association between auditory and visual symptoms of unilateral spatial neglect

Απουσιάζει η παραπομπή!